Í Grýtubakkahreppi við Eyjafjörð er enn verið að heyja. Venjulega er heyskap lokið í september og heyrir það til algjörra undantekninga að bændur standi í heyönnum um miðjan október.
Þórarinn Ingi Pétursson, bóndi á Grund, segir að haustverkin séu heldur óvanaleg þetta haustið. Þar sem enn sé mikið gras á túnum hafi verið farið í að hreinsa þau svo ekki verði mikil sina á þeim næsta vor.
Það bara spratt svo mikið í haust og það var ekki annað verjandi en að hreinsa túnin.
Fyrst að svona gaf í veðri þá var farið í það.
Þórarinn segir að menn séu vel settir með heyfeng eftir þetta óvenju góða sumar á Norðurlandi.
Ég held ég bara muni ekki eftir jafn góðu sumri hvað þetta varðar. Yfirleitt eru menn nú búnir með seinni slátt svona um 20. ágúst og það er ekkert óalgengt að menn séu að taka þriðja slátt fram í september.
En það heyrir nú held ég til undantekninga að við séum að standa í þessu um miðjan október eða að nálgast hann.
Í lok september kólnaði nokkuð í veðri og snjóaði, heygæði eru því eftir því.
Þriðji sláttur er nú oft ekkert neitt dásemdarfóður